Aposel 8:1
Sol Jisaské miték sanévéknwukwa du taakwat dé yaalébaanék
1De Stivenét viyaapérekdaka dé Sol véte dé mawulé yak.
Wani nyaa de Jerusalemba rate Jisasna jébaaba yaalan du taakwat batnyé yaalébaanék. Yadaka de Jisasna jébaaba yaalan du taakwa akwi Jerusalem kulaknyénytakne de Judiana nak gayét Sameriana gege gayét wawo yaage yék. Yédaka de Jisasna kudi kure yékwa du male de Jerusalemba rak.